2000 йыл ижадсыға мөһим яңылыҡ алып килде. Башҡорт дәүләт филарxadмонияһы эргәһендәге лекторийҙың фольклор төркөмө етәксеһе итеп тәғәйенләнде. Оҙаҡ йылдар эшләп килгән был коллективтың данлы тарихы бар. Унда төрлө дәүерҙә Сөләймән Абдуллин, Рамазан Йәнбәков, Мәғфирә Ғәлиева, Ишмулла Дилмөхәмәтов һ.б. шулар кеүек күренекле йырсылар хеҙмәт юлын дауам иткән. Бөгөн был төркөмдә йәш йырсылар Сәйҙә Фәйзиева, Әлфиә Кәлимуллина, Башҡортостандың халыҡ артисткаһы, бейеүсе Гүзәл Мамина, ҡурайсы Илшат Ишморатов, баянсы Рим Гәрәев, лектор Ләйлә Ишморатова эшләй. Уларҙың төп ижади бурысы — халыҡ йырҙарын, халыҡ бейеүҙәрен, халыҡ йолаларын сәнғәтсә итеп халыҡҡа еткереү.